РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину,туризам и енергетику

11 Број 06- 2/177-12

24. октобар 2012. године

Б е о г р а д

ЗАПИСНИК

3. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ,

ОДРЖАНЕ 21. СЕПТЕМБРА 2012. ГОДИНЕ

Седница је почела у 12,50 часова.

Седницом је председавала Александра Томић, председник Одбора.

Поред председника, седници су присуствовали чланови Одбора: Драгомир Ј. Карић, Миодраг Николић, Зоран Бабић, Мирко Цветковић, Славица Савић и Велимир Станојевић.

Седници су присуствовали заменици чланова Одбора: Мујо Муковић, Биљана Илић Стошић (заменик члана Одбора Зорана Бабића) и Бојана Божанић (заменик члана Одбора Ненада Поповића).

Седници нису присуствовали чланови Одбора: Душан Петровић, Бошко Ристић, Иван Јовановић, Петар Шкундрић, Ивица Тончев, Ненад Поповић, Радојко Обрадовић и Кенан Хајдаревић.

Седници су, на позив председника, присуствовали: Мирјана Филиповић, помоћник министра енергетике, развоја и заштите животне средине, Бранко Брајић, самостални саветник у Министарству финансија и привреде, и Бранка Јанковић, специјални саветник директора Агенције за приватизацију.

На предлог председника, Одбор је већином гласова утврдио следећи

Д н е в н и р е д

1. Разматрање Предлога закона о изменама и допунама Закона о туризму у појединостима;

2. Разматрање Предлога закона о изменама и допунама Закона о приватизацији у појединостима;

3. Разматрање Предлога закона о изменама и допунама Закона о енергетици у појединостима.

Прва тачка дневног реда - **Разматрање Предлога закона о изменама и допунама Закона о туризму у појединостима**

Одбор је размотрио Предлог закона о изменама и допунама Закона о туризму у појединостима и поднео Извештај Народној скупштини.

Одбор је одлучио да предложи Народној скупштини **да одбије** амандман на члан 3. Предлога закона, који су поднели, у истоветном тексту, заједно народни посланици Милица Војић-Марковић и Донка Бановић и народни посланик Иван Јовановић.

За известиоца Одбора на седници Народне скупштине одређена је Александра Томић, председник Одбора.

Друга тачка дневног реда - **Разматрање Предлога закона о изменама и допунама Закона о приватизацији у појединостима**

Одбор је размотрио Предлог закона о изменама и допунама Закона о приватизацији у појединостима и поднео Извештај Народној скупштини.

Одбор је одлучио да предложи Народној скупштини **да одбије** амандман којим се предлаже да се испред члана 1. Предлога закона унесе нови члан 1, који је поднео, са исправком, народни посланик Неђо Јовановић.

За известиоца Одбора на седници Народне скупштине одређена је Александра Томић, председник Одбора.

Трећа тачка дневног реда - **Разматрање Предлога закона о изменама и допунама Закона о енергетици у појединостима**

Одбор је размотрио Предлог закона о изменама и допунама Закона о енергетици у појединостима и поднео Извештај Народној скупштини.

Одбор је одлучио да предложи Народној скупштини **да одбије** амандман на члан 11. Предлога закона, који су поднели заједно народни посланици Ненад Поповић, Милан Лапчевић и Александар Пејчић.

За известиоца Одбора на седници Народне скупштине одређена је Александра Томић, председник Одбора.

\*

\* \*

Народни посланик Миодраг Николић је указао на проблем достављања велике количине материјала преко посланичких група, тражио да Одбор расправља о проблемима везаних за област приватизације и да његове примедбе и предлози уђу у записник. Предложио је да једна од тема на Одбору буде рад стечајних управника на основу извештаја који би припремили надлежни државни органи.

Председник Одбора, Александра Томић, је рекла да ће Одбор ускоро разматрати месечне извештаје Министарства финансија и привреде о раду Агенције за приватизацију, а на проблем у вези достављања материјала и могућностима да се народни посланици лакше упознају са њима указаће и пренеће надлежнима.

Седница је закључена у 13,05 часова.

СЕКРЕТАР ПРЕДСЕДНИК

Душан Лазић др Александра Томић